Liina kirjutas, et "mõnikord tundub tõesti, et inglisekeelsed on nii ohmud". Tegelikult on eestlased samasugused "ohmud". Eestlaste "tsonn" ja "merilin" on inglise nimede John ja Marilyn tegelikust hääldusest vähemalt sama kaugel kui "sirja" "sirjest". Isegi esmapilgul lihtne rootsi nimi Anna ei kõla nagu eesti "anna", aga paljud eestlased ei saagi vahest üldse aru ja hääldavad enda  meelest õigesti. Eksootilisematest keeltest ärme üldse hakka rääkima - mu poolatarist sõbranna pole ohtrast harjutamisest hoolimata mitme aasta jooksul oma araablasest elukaaslase nime õigesti hääldama õppinud. Samamoodi ei oska minu rootslastest sõbrad mu lihtsat neljatähelist eesnime korrektselt välja öelda, sest rootsi keelele pole lühikeste vokaalide vaheldumine lühikeste konsonantidega omane.